《黄鹤楼》
明代·邝露

汉阳芳树古今情，逐客南浮雁北征。天尽水连巴子国，月明人在武昌城。

白云依旧过全楚，黄鹄何年控太清。日暮数峰青似染，九疑无恙隔湘英。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。